ai4bharat/Pralekha huggingface dataset:
संरक्षण मंत्रालय
भारताची पहिली स्वदेशी विमानवाहू नौका आयएसी विक्रांतच्या पुढील सागरी चाचण्यांना सुरुवात
भारताचे राष्ट्रपती आणि उपराष्ट्रपती - अशा उच्चपदस्थांच्या सलग दोन भेटीनंतर केवळ दोन आठवड्यांपेक्षा कमी कालावधीत आयएसी विक्रांतच्या पुढील समुद्री चाचण्या सुरु करण्यात येत आहेत. दोन्ही मान्यवरांनी तिच्या प्रगतीचा आढावा घेऊन समाधान व्यक्त केले आणि प्रकल्पाशी संबंधित सर्व कर्मचाऱ्यांना शुभेच्छा दिल्या. नौकेची गती, दिशादर्शक प्रणाली आणि मूलभूत ऑपरेशन्स या कार्याचे परीक्षण करण्यासाठी गेल्या वर्षी ऑगस्टमध्ये झालेल्या पहिल्या सागरी चाचण्या यशस्वी झाल्या होत्या, तर ऑक्टोबर-नोव्हेंबरमध्ये झालेल्या दुसऱ्या सागरी चाचणीमध्ये विविध यंत्रसामग्रीच्या चाचण्या आणि उड्डाण चाचण्यांच्या वेळीही जहाजाच्या गतीच्या चाचण्या करण्यात आल्या. दुसर्या चढाईच्या वेळी जहाजाने 10 दिवस गोदीबाहेर राहून आपल्या कार्यक्षमतेने प्रदर्शन केले. दुसऱ्या चाचणी दरम्यान नौवहन विषयक विविध सागरी कामगिरी देखील यशस्वीरित्या पूर्ण केल्या. जहाजाच्या क्षमतेवर पुरेसा आत्मविश्वास निर्माण झाल्यानंतर, आयएसी विक्रांतची, आता विविध आव्हानात्मक परिस्थितींमध्ये जहाज कसे कार्य करते याची चाचपणी केली जाणार आहे. आहे. याशिवाय जहाजाच्या विविध सेन्सर सूट्सचेही परीक्षणही होणार आहे.
आयएसी विक्रांत अनेक चाचण्यांमध्ये यशस्वी ठरले आहे. आत्मनिर्भरता असो, ज्याअंतर्गत 76% उपकरणे स्वदेशात तयार केली जातात किंवा भारतीय नौदल आणि मेसर्स कोचीन शिपयार्ड लिमिटेड यांच्या डिझाईन टीम्समधील समन्वय– आतापर्यंतची देशी बनावटीची ही सर्वात मोठी आणि आणि किचकट युद्धनौका आहे. भारतीय युद्धनौका बांधणीच्या इतिहासात हे जहाज त्याच्या पहिल्याच चाचणीपासूनच मूलभूत कौशल्याच्या बाबतीत सक्षम असल्याचे सिद्ध झाले आहे. देशातील कोविडचा वाढता संसर्ग आणि परिणामी आलेली आव्हाने असतांनाही, प्रकल्पाशी संबंधित अनेक संस्थांचे एकत्रित समूह, कार्य वेळेवर पूर्ण करण्यासाठी उत्साही आणि वचनबद्ध होते. सागरी चाचण्यांची मालिका यशस्वीपणे पूर्ण केल्यावर, या वर्षाच्या शेवटी, स्वतंत्र्याच्या अमृतमहोत्सवाचे औचित्य साधत, जहाज आयएनएस विक्रांत कार्यान्वित केले जाणार आहे.
गृह मंत्रालय
केंद्रीय गृह आणि सहकार मंत्री अमित शाह यांच्या अध्यक्षतेखाली आसामच्या गुवाहाटी इथे ईशान्य भारत परिषदेच्या 70 व्या पूर्णसत्राची बैठक
केंद्रीय गृह आणि सहकार मंत्री अमित शाह यांच्या अध्यक्षतेखाली आज आसामच्या गुवाहाटी इथं ईशान्य भारत परिषदेच्या 70 व्या पूर्णसत्राची बैठक झाली. केंद्रीय सांस्कृतिक कार्य, पर्यटन आणि ईशान्य भारत विकास मंत्री, जी किशन रेड्डी तसेच सहकार आणि ईशान्य भारत विकास राज्यमंत्री देखील यावेळी उपस्थित होते. तसेच ईशान्येकडील राज्यांचे राज्यपाल आणि मुख्यमंत्री तसेच केंद्र आणि राज्य सरकारच्या विविध विभागांचे अधिकारीही या बैठकीला उपस्थित होते.
ईशान्य भारताच्या विकासाला आधीच्या सरकारांचे प्राधान्य नव्हते. मात्र, पंतप्रधान नरेंद्र मोदी यांच्या नेतृत्वाखाली भारत सरकारने गेल्या 8 वर्षांत ईशान्येत शांतता प्रस्थापित करण्यासाठी, तसेच संपर्क वाढवण्यासाठी आणि या प्रदेशाच्या विकासाला प्राधान्य देण्यासाठी अनेक प्रयत्न केले आहेत, असं अमित शाह यावेळी म्हणाले.
ईशान्येकडील भाषा, संस्कृती, पाककृती आणि पोशाख यांना, संपूर्ण भारत आपला वारसा मानतो, आणि पंतप्रधान नरेंद्र मोदी यांच्या नेतृत्वाखालील सरकार या नैसर्गिक वारशाचं जतन आणि संवर्धन करण्यासाठी सर्वतोपरी प्रयत्न करत आहे, असे अमित शाह म्हणाले. गेल्या 8 वर्षांत सरकारने ईशान्येकडील सर्व समस्यांचे मूळ शोधून त्या सोडवण्याचे अनेक प्रयत्न केले आहेत, असंही त्यांनी सांगितलं.
नैसर्गिक शेती आणि डिजिटल शेतीचे महत्त्व देखील अमित शाह यांनी यावेळी अधोरेखित केले. नैसर्गिक शेती आणि डिजिटल शेती ही भारत सरकारसाठी प्राधान्याची बाब आहे, असं सांगत नैसर्गिक उत्पादनांच्या प्रमाणीकरणासाठी अमूल आणि इतर पाच सहकारी संस्थांचे विलीनीकरण करून बहुराज्यीय सहकारी संस्था तयार करण्याची प्रक्रिया सुरू आहे अशी माहिती त्यांनी दिली.
पंतप्रधान नरेंद्र मोदी यांच्या नेतृत्वाखालील सरकारसाठी पूरमुक्त आणि अंमली पदार्थमुक्त ईशान्य भारत निर्माण करणे महत्त्वाचे आहे. पूर रोखण्यासाठीच्या उपाययोजनांवर भर देतानाच, जलविद्युत प्रकल्पांचा उद्देश केवळ ऊर्जा निर्माण करणे हा नसून त्यांचा उपयोग पूर प्रतिबंधातही केला जाऊ शकतो, असे अमित शाह म्हणाले.
आरोग्य आणि कुटुंब कल्याण मंत्रालय
सीजीएचएस मुख्यालयातील ई- संजीवनी टेलिकन्सल्टेशन सुविधेचा डॉ. मनसुख मांडविय यांनी घेतला आढावा; देशभरातील लाभार्थी, डॉक्टर्स आणि अधिकाऱ्यांसोबत साधला संवाद
ई- संजीवनी म्हणजे देशाच्या आरोग्य क्षेत्रात घडलेली क्रांती- आरोग्यमंत्री
नवी दिल्ली, 14 जानेवारी 2022
केंद्रीय आरोग्य आणि कुटुंब कल्याणमंत्री डॉ. मनसुख मांडवीय यांनी आज दिल्लीत सीजीएचएस मुख्यालयात ई-संजीवनी टेलिकन्सल्टेशन सुविधा केंद्राला भेट दिली. यावेळी केंद्रीय आरोग्यमंत्र्यांनी या केंद्रात सुरु असलेल्या टेलि कन्सल्टेशन सत्रांमध्ये डॉक्टरांकडून दिले जात असलेले मार्गदर्शन प्रत्यक्ष उपस्थित राहून पाहिले. या महामारीच्या काळात डॉक्टरकडे प्रत्यक्ष जाणे नेहमीच शक्य होत नाही ही बाब लक्षात घेत त्यांनी सांगितले की कोविड महामारीसारख्या परिस्थितीमध्ये टेलि कन्सल्टेशन, प्राथमिक आरोग्य सेवा पुरवण्यासाठी एक महत्त्वाचे साधन ठरले आहे. टेलि कन्सल्टेशनच्या डिजिटल मंचाद्वारे पुरवल्या जाणाऱ्य आरोग्य सेवांची प्रशंसा करताना ते म्हणाले की ई-संजिवनी म्हणजे देशाच्या आरोग्य क्षेत्रात झालेली क्रांती आहे. पंतप्रधान नरेंद्र मोदी यांना अपेक्षित असलेल्या परवडण्याजोग्या आणि सहजतेने उपलब्ध होऊ शकणाऱ्या आरोग्य सेवा पुरवण्याचे काम ही सेवा करत आहे. काल राज्यांच्या मुख्यमंत्र्यांसोबत झालेल्या बैठकीमध्ये पंतप्रधानांनी टेलि- मेडिसीन सुविधा गरजूंना आरोग्य सेवा पुरवण्यासाठी मोठ्या प्रमाणावर उपयुक्त ठरतील ही बाब अधोरेखित केली होती, याचा मांडविय यांनी पुनरुच्चार केला. या मंचामुळे देशातील द्वितीयक आणि तृतीयक पातळीवरील रुग्णालयांवरील ताण कमी करण्याबरोबरच तळागाळामध्ये डॉक्टर आणि विशेषज्ञांच्या कमतरतेच्या समस्येचे देखील निराकरण होत आहे, असे डॉ. मांडविया म्हणाले. शहरी आणि ग्रामीण भारतामध्ये आरोग्य सेवांमध्ये असलेली तफावत कमी करण्याचे देखील काम ही सेवा करत आहे, असे त्यांनी सांगितले.
हब- स्पोक मॉडेलच्या माध्यमातून डॉक्टरांनी संबंधित विषयातील तज्ञ आणि विशेषज्ञांशी सल्लामसलत करावी, असे आरोग्यमंत्र्यांनी सुचवले. ई-संजीवनी एबी- एचडब्लूसी अंतर्गत 1.60 कोटी वैद्यकीय मार्गदर्शन सत्रे झाली आहेत. ई-संजीवनीच्या माध्यमातून दररोज 1,10,000 रुग्णांना सेवा पुरवली जात आहे आणि एक समांतर आरोग्य सेवा उपलब्ध झाली आहे. यापैकी 53% सल्ल्यांचा लाभ महिलांनी घेतला आहे.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
माहिती आणि प्रसारण मंत्रालय
रेडिओ विश्वातील क्रांती ठरलेला मन की बात कार्यक्रम एप्रिल 2023 मध्ये 100 भाग पूर्ण करणार
आकाशवाणी 15 मार्चपासून दररोज ‘पंतप्रधानांची मन की बात’ मधील 100 विचारांची झलक सादर करणार
आकाशवाणीवरील, ‘पंतप्रधानांची मन की बात’ या सर्वात लोकप्रिय कार्यक्रमाचा शंभरावा भाग 30 एप्रिल रोजी प्रसारित होणार आहे. 3 ऑक्टोबर 2014 रोजी विजयादशमीच्या मंगल दिनी सुरू झालेल्या या प्रतिष्ठित कार्यक्रमाचे, आतापर्यंत 98 भाग प्रसारित झाले आहेत.
कार्यक्रमाचा शंभरावा भाग प्रसारित होईपर्यंत, 15 मार्च पासून रोज ऑल इंडिया रेडिओ मन की बात कार्यक्रमामुळे भारतात कसे परिवर्तन घडून आले, हे सांगणारी एक विशेष कार्यक्रम मालिका प्रसारित करणार आहे.
पंतप्रधानांनी मन की बात कार्यक्रमातून आतापर्यंत प्रकाशात आणलेल्या शंभर संकल्पना या कार्यक्रम मालिकेतून श्रोत्यांसमोर उलगडल्या जातील. 'मन की बात' कार्यक्रमाच्या प्रत्येक भागातील पंतप्रधानांचे संबंधित साउंड बाइट्स आकाशवाणीवरील सर्व बातमीपत्रे आणि इतर कार्यक्रमांमध्ये प्रसारित केले जातील. 15 मार्च पासून ही मालिका सुरु होईल, आणि मन की बात कार्यक्रमाचा शंभरावा विशेष भाग प्रसारित होण्या पूर्वी, 29 एप्रिल रोजी ती पूर्ण होईल.
ही विशेष मालिका आकाशवाणीच्या विविध केंद्रांवरून प्रसारित केली जाईल. यामध्ये 42 विविध भारती केंद्रे, 25 एफएम रेनबो वाहिन्या, 4 एफएम गोल्ड वाहिन्या आणि देशातील 159 प्राथमिक वाहिन्यांचा समावेश आहे. प्रधानमंत्री मोदी यांचे साउंड बाईट्स आकाशवाणीच्या देशातील सर्व प्रादेशिक वाहिन्यांवरून प्रसारित होणार्या महत्वाच्या बातमीपत्रांमधून प्रसारित केले जातील. ‘न्यूज ऑन एआयआर’ अॅप आणि ऑल इंडिया रेडिओच्या यूट्यूब चॅनेलवरही नागरिकांना हा कार्यक्रम ऐकता येईल.
मन की बात कार्यक्रम:
रेडियोच्या माध्यमातून प्रधानमंत्र्यांनी नागरिकांशी साधलेला वैशिष्ट्यपूर्ण आणि थेट संवाद, म्हणजेच, ‘मन की बात’ या कार्यक्रमाने आतापर्यंत 98 भाग पूर्ण केले आहेत. हा कार्यक्रम, स्वच्छ भारत, बेटी बचाओ बेटी पढाओ, जलसंधारण, व्होकल फॉर लोकल’, यासारख्या सामाजिक बदलांचे उगम स्थान, माध्यम आणि प्रसारक ठरला आहे. खादी, भारतीय खेळणी उद्योग, आरोग्य क्षेत्रातील स्टार्टअप्स, आयुष , अंतराळ यासारख्या क्षेत्रांवर या कार्यक्रमाचा लक्षणीय प्रभाव दिसून आला आहे. सादरीकरणाच्या नाविन्यपूर्ण आणि अनोख्या संवादात्मक शैलीमुळे, या कार्यक्रमाने संवादाचा एक अद्वितीय नमुना म्हणून स्वतःचे वेगळे स्थान निर्माण केले आहे.
माहिती आणि प्रसारण मंत्रालय
51 व्या इफ्फीमध्ये जगभरातील सिनेमाच्या दिग्गजांना आदरांजली वाहिली जाणार
नवी दिल्ली, 14 जानेवारी 2021
51व्या भारतीय आंतरराष्ट्रीय चित्रपट महोत्सवात भारतीय चित्रपटांमधील एकोणीस आणि जगभरातील नऊ व्यक्तिमत्त्वांना आदरांजली वाहण्यात येणार आहे. विभागात आदरांजली म्हणून खालील चित्रपटांचा समावेश असेल :
आंतरराष्ट्रीय व्यक्तींप्रति आदरांजली
- चॅडविक बोसमन - ब्रायन हेलजलॅंड दिग्दर्शित 42
- इवान पासेर - इवान पासेर दिग्दर्शित कटर्स वे
- गोरान पास्कलजेविक - गोरान पास्कलजेविक दिग्दर्शित देव भूमी
- अलेन दाविउ - स्टीफन स्पीलबर्ग दिग्दर्शित द एक्सट्रा टेरेस्ट्रीअल
- मॅक्स वोन सीदो - स्टीफन दलद्री दिग्दर्शित एक्सट्रीमली लाऊड अँड इनक्रेडिबली क्लोज
- सर अॅलन पार्कर - ऍलन पार्कर दिग्दर्शित मिडनाईट एक्सप्रेस
- कर्क डग्लस - स्टॅन्ले कुब्रिक दिग्दर्शित पाथस ऑफ ग्लोरी
- एन्निओ मोरीकोन - क्वेन्टिन टेरॅंटिनो दिग्दर्शित द हेटफुल एट
- ओलिव्हिया दे हॅव्हिलंड - विल्यम वायलर दिग्दर्शित द हेरेस
भारतीय व्यक्तींना आदरांजली
- अजित दास - विजया जेना दिग्दर्शित तारा
- बासु चटर्जी - बासू चटर्जी दिग्दर्शित छोटी सी बात
- भानु अथैया - रिचर्ड अटेनबरो दिग्दर्शित गांधी
- विजय मोहंती - बिप्लब रॉय चौधरी दिग्दर्शित चिलिका तीरे
- इरफान खान - तिग्मांशू धुलिया दिग्दर्शित पानसिंग तोमर
- जगदीप - भप्पी सोनी दिग्दर्शित ब्रह्मचारी
- कुमकुम - राजा नवाथे दिग्दर्शित बसंत बहार
- मनमोहन महापात्रा - मनमोहन महापात्रा दिग्दर्शित भिजा मतीरा स्वर्ग
- निममी - राजा नवाथे दिग्दर्शित बसंत बहार
- निशिकांत कामत - निशिकांत कामत दिग्दर्शित डोंबिवली फास्ट
- राहत इंदोरी - विधू विनोद चोप्रा दिग्दर्शित मिशन काश्मीर
- ऋषी कपूर - राज कपूर दिग्दर्शित बॉबी
- सरोज खान - संजय लीला भन्साळी दिग्दर्शित देवदास
- एस.पी. बालसुब्रह्मण्यम - अनंतू दिग्दर्शित सिगारम
- श्रीराम लागू - मृणाल सेन दिग्दर्शित एक दिन अचानक
- सौमित्र चटर्जी - सत्यजित रे दिग्दर्शित चारुलता, घर बैरे, सोनार केला
- सुशांतसिंग राजपूत - अभिषेक कपूर दिग्दर्शित केदारनाथ
- वाजिद खान - अभिनव कश्यप दिग्दर्शित दबंग
- योगेश गौर - बासू चटर्जी दिग्दर्शित छोटी सी बातU.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
नौवहन मंत्रालय
देशात विकसित होणाऱ्या जलमार्गांची सद्यस्थिती
नवी दिल्ली, 20 जुलै 2018
वाहतुकीची पर्यायी व्यवस्था उपलब्ध करुन देण्यासाठी केंद्र सरकार अंतर्गत जलमार्ग विकसित करत आहे. देशात सध्या 111 राष्ट्रीय जलमार्ग सक्रीय आहेत. महाराष्ट्रासह केरळ, आंध्रप्रदेश, आसाम, उत्तरप्रदेश, बिहार, झारखंड, पश्चिम बंगाल, गोवा आणि गुजरातमध्ये हे जलमार्ग वापरात आहेत. महाराष्ट्रात अम्बा नदी, रेवदांडा खाडी आणि कुंडलिका नदी क्षेत्रात हे जलमार्ग सक्रीय आहेत.
देशातील नागरिकांना वाहतुकीसाठी रस्ते आणि रेल्वेमार्गाबरोबरच आणखी एक परवडण्याजोगा पर्याय उपलब्ध करुन देण्याच्या उद्देशाने हे जलमार्ग विकसित केले जात आहेत. आत्तापर्यंत झालेल्या सर्वेक्षणाच्या अहवालानुसार देशात आणखी 36 ठिकाणी राष्ट्रीय जलमार्ग विकसित करणे तांत्रिकदृष्ट्या शक्य असल्याचे स्पष्ट झाले, त्यापैकी 8 जलमार्ग 2017-18 या वर्षात विकसित करण्याचे काम सुरु आहे.
N.Sapre/M.Pange/P.Malandkar
(Visitor Counter : 91
संरक्षण मंत्रालय
नौदल प्रमुखांनी समुद्रातील परिचालन सज्जतेचा घेतला आढावा
नवी दिल्ली, 22 ऑक्टोबर 2020
नौदल प्रमुख ऍडमिरल करमबीर सिंह यांनी 22 ऑक्टोबर 2020 रोजी भारतीय नौदलाच्या प्रमुख लढाऊ सैनिकांची परिचालन सज्जता आणि लढाई-तयारीचा आढावा घेतला.
फ्लॅग ऑफिसर कमांडिंग-इन-चीफ वेस्टर्न नेव्हल कमांड, व्हाईस ऍडमिरल अजित कुमार यांच्यासमवेत नौदल प्रमुख कारवार नौदल तळावर पोहचले आणि त्यांनी तेथील कर्मचार्यांशी संवाद साधला आणि युद्ध-क्षमता वृद्धिंगत करण्यासाठी दुरुस्ती, देखभाल, सुटे भाग या प्रमुख मुद्द्यांवर भर दिला. त्यांनी सायबर-सुरक्षा, दहशतवादी हल्ल्यांविरूद्ध दलाचे संरक्षण, या बाबींचा पुनरुच्चार केला आणि सर्व कर्मचार्यांना उच्चस्तरीय सतर्कता बाळगण्याचे आवाहन केले.
त्यानंतर अॅडमिरल करमबीर सिंह हेलिकॉप्टरने कॅरियर बॅटल ग्रुपकडे रवाना झाले. यात विक्रमादित्य, विनाशिका , फ्रिगेट्स, कार्वेट्स, फ्लीट सपोर्ट शिप्स आणि लढाऊ विमाने आणि हेलिकॉप्टर यांचा समावेश होता. स्वदेशी मार्गदर्शित-क्षेपणास्त्र नाशक चेन्नईमध्ये चढण्यापूर्वी त्यांना फ्लीट कमांडरने परिचालन तत्परतेची माहिती दिली. त्यानंतर शस्त्रास्त्र गोळीबार, एअर-टू-एअर लढाई मोहीम , पाणबुडीविरोधी कवायती यांचे प्रात्यक्षिक दाखविण्यात आले. त्यानंतर नौदल प्रमुख जहाजातील कर्मचाऱ्यांशी संवाद साधण्यासाठी फ्लीट सपोर्ट नौका दीपकवर चढले. त्यानंतर विमानवाहू जहाज विक्रमादित्यमध्ये प्रवेश केला आणि तेथे हवाई संरक्षण आणि हल्ल्यासाठी कॅरियर बॅटल ग्रुपची क्षमता पाहिली.
विक्रमादित्यच्या ब्रॉडकास्ट वरून कॅरियर बॅटल ग्रुपच्या लढाऊ सैनिकांना संबोधित करताना, नौदल प्रमुखांनी कोविड -काळातही गेल्या काही महिन्यांत निरंतर -लढाई-तयारी आणि परिचालनाचा स्तर कायम ठेवल्याबद्दल त्यांचे कौतुक केले. मान्सूनच्या काळात सागरी सुरक्षिततेसाठी भारतीय नौदल मिशन-तैनात आणि लढाईसाठी सज्ज आहे. ‘मिशन सागर’ चा भाग म्हणून ‘आयओआर देशांमधून पीडित नागरिकांना परत पाठविण्याबद्दल आणि‘ आयओआर’मधील मैत्रीपूर्ण शेजार्यांना वैद्यकीय व लॉजिस्टिक मदत देण्याबाबत ‘ओपी समुद्र सेतू’ मधील नौदलाच्या योगदानाबद्दल त्यांनी देशाला अभिमान असल्याचे अधोरेखित केले.
सध्याच्या सुरक्षा परिस्थितीबाबत माहिती देताना ते म्हणाले की, नौदल येत्या काही महिन्यांत मोठ्या मोहिमा कायम ठेवेल. अचूक आणि प्रभावी शस्त्रास्त्र गोळीबारात कॅरियर बॅटल ग्रुप आणि त्यातील लढाऊ सैनिकांचे त्यांनी कौतुकही केले ज्यामुळे कोणत्याही आपत्कालीन परिस्थितीचा सामना करण्यासाठी नौदल सज्ज आहे यात कोणतीही शंका नाही.
नौदल प्रमुखांनी कोविड साथीसंबंधी प्रोटोकॉलचे पालन सुरू ठेवण्याचा सल्ला नौदल कर्मचारी आणि त्यांच्या कुटुंबियांना दिला.
समुद्रातील तयारीची पाहणी झाल्यानंतर नौदल प्रमुख गोव्याला परतले आणि नेव्हल एअरक्राफ्ट यार्डला भेट दिली. त्यानंतर ते नवी दिल्लीला रवाना झालेB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
ग्राहक व्यवहार, अन्न आणि सार्वजनिक पुरवठा मंत्रालय
देशांतर्गत बाजारपेठेत साखरेची उपलब्धता आणि साखरेचे स्थिर भाव हे केंद्राचे सर्वोच्च प्राधान्य
वाजवी दरात वापरासाठी साखरेची पुरेशी उपलब्धता सुनिश्चित करणे हे केंद्राचे पहिले प्राधान्य असून त्यानंतर जास्तीत जास्त साखर इथेनॉलकडे वळवली जाईल असे अन्न व सार्वजनिक पुरवठा विभागाचे सचिव सुधांशू पांडे यांनी आज नवी दिल्लीत पत्रकार परिषदेत सांगितले.
देशांतर्गत वापराला प्राधान्य देण्याबाबत बोलताना ते म्हणाले की, ऑक्टोबर आणि नोव्हेंबर या सणासुदीच्या काळात साखरेची मागणी वाढते आणि त्यामुळे या कालावधीसाठी साखरेची उपलब्धता सुनिश्चित करण्यासाठी केंद्र कटिबद्ध आहे.
देशांतर्गत बाजारात साखरेच्या किमती स्थिर ठेवण्यासाठी केंद्र सरकार कटिबद्ध आहे आणि गेल्या 12 महिन्यांत साखरेच्या किमती नियंत्रणात आहेत.
ब्राझीलमधील उत्पादनात घट झाल्याने जागतिक परिस्थिती साखरेचा तुटवडा दर्शवते. यामुळे जागतिक स्तरावर मागणी वाढू शकते आणि त्यामुळे देशांतर्गत उपलब्धता आणि हितसंबंधांचे संरक्षण करण्यासाठी, परदेश व्यापार महासंचालनालयाने साखर हंगाम 2021-22  दरम्यान देशातील साखरेची देशांतर्गत उपलब्धता आणि किंमत स्थिर राखण्यासाठी आदेश जारी केला. केंद्र सरकार 1 जून 2022 पासून, पुढील आदेशापर्यंत साखर निर्यातीचे नियमन करेल. सरकार 100 लाख मेट्रिक टनपर्यंत साखर निर्यातीला परवानगी देईल.
भारत हा साखरेचा दुसरा सर्वात मोठा निर्यातदार देश आहे. चालू साखर हंगाम 2021-22 मध्ये एकूण निर्यात सुमारे 100 लाख मेट्रिक टन असेल. 90 लाख मेट्रिक टन सध्याच्या निर्यातीचा करार करण्यात आला आहे, त्यापैकी 82 लाख मेट्रिक टन आधीच निर्यात केली आहे, उर्वरित 10 लाख मेट्रिक टन निर्यात करता येईल. भारतातील सरासरी मासिक वापर सुमारे 23 लाख मेट्रिक टन आहे. सुमारे 62 लाख मेट्रिक टन पुरेसा देशांतर्गत साठा उपलब्ध आहे.
निर्यातीवर मर्यादा असूनही साखरेची निर्यात सर्वकालीन उच्च असेल. गेल्या पाच वर्षात निर्यात 0.47 लाख मेट्रिक टनवरून 100 लाख मेट्रिक टनवर पोहोचली आहे जी 200 पटीपेक्षा जास्त आहे. देशातील साखरेचे उत्पादन मागील साखर हंगामाच्या तुलनेत 17% अधिक राहण्याची अपेक्षा आहे.
मंत्रिमंडळ
कृषी आणि संलग्न क्षेत्रात सहकार्याबाबत भारत आणि उझबेकिस्तान यांच्यातील कराराला मंत्रिमंडळाची मंजुरी
नवी दिल्ली, 26 सप्टेंबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कृषी आणि संलग्न क्षेत्रात सहकार्याबाबत भारत आणि उझबेकिस्तान यांच्यातील करारावर स्वाक्षरी करायला मंजुरी दिली.
भारत आणि उझबेकिस्तान यांच्यातील सहकार्य करारात पुढील क्षेत्रांचा समावेश आहे:
- कायदे, मानके आणि परस्पर हिताच्या उत्पादन नमुन्यांसंदर्भात माहितीचे आदानप्रदान
- उझबेकिस्तान येथे संयुक्त कृषी समूहांची स्थापना
- पीक उत्पादन आणि त्यांचे वैविध्यकरण क्षेत्रातील अनुभवाचे आदानप्रदान
- आधुनिक तंत्रज्ञानावर आधारित बियाणे उत्पादन , संबंधित देशांच्या कायद्यानुसार बियाणांच्या प्रमाणीकरणासंबंधित माहितीचे आदानप्रदान, परस्पर हिताच्या नियमानुसार बियाणांच्या नमुन्याचे आदानप्रदान
- सिंचनासह कृषी आणि संलग्न क्षेत्रात पाण्याच्या प्रभावी वापरासाठी तंत्रज्ञानाचा वापर
- जनुके, जैवतंत्रज्ञान, वृक्ष संरक्षण, मृदा उत्पादन संवर्धन, यांत्रिकीकरण, जलस्रोत आणि वैज्ञानिक परिणामांचा परस्पर वापर याबाबत संयुक्त वैज्ञानिक संशोधन करणे
- पशुसंवर्धन, कुक्कुटपालन, जीनोमिक्स, स्वतंत्र सुविधा स्थापन करणे या क्षेत्रात अनुभवांचे आदानप्रदान
- वैज्ञानिक व व्यावहारिक उपक्रम याबाबत कृषी आणि अन्न उद्योगातील संशोधन संस्थांमधील माहितीचे आदानप्रदान
- कृषी आणि अन्न व्यापार क्षेत्रात सहकार्य
- अन्न प्रक्रिया संयुक्त उपक्रमांची स्थापना करण्याबाबत
- दोन देशांमध्ये परस्पर सहमतीद्वारे इतर कुठल्याही विषयावर सहकार्याबाबत चाचपणी
- परस्पर हिताच्या कुठल्याही क्षेत्रात सहकार्य
या करारात दोन्ही देशांच्या प्रतिनिधींचा संयुक्त कृती गट स्थापन करण्याची तरतूद आहे. त्यांचे काम सहकार्याची योजना तयार करणे, या कराराच्या अंमलबजावणी दरम्यान होणाऱ्या समस्यांचे निराकरण करणे आणि निर्धारित केलेल्या कार्याच्या अंमलबजावणीचे परीक्षण करणे हे आहे. कृती गटाची बैठक भारतात आणि उझबेकिस्तानमध्ये किमान दर दोन वर्षांनी होईल. हा करार त्यावरील स्वाक्षरीच्या तारखेपासून लागू होईल आणि पाच  वर्षांच्या कालावधीसाठी लागू राहील आणि पुढील पाच  वर्षांच्या कालावधीसाठी स्वयंचलितपणे वाढविला जाईल. कोणत्याही देशाकडून हा करार रद्द करण्याबाबत अधिसूचना मिळाल्यापासून सहा  महिन्यांनंतर समाप्त होईल.
S.Tupe/S.Kane/P.Malandkar
(Visitor Counter : 59
राष्ट्रपती कार्यालय
24 ते 25 नोव्हेंबर या कालावधीत राष्ट्रपती उत्तर प्रदेशात कानपूरला देणार भेट
नवी दिल्ली, 23 नोव्हेंबर 2021
राष्ट्रपती रामनाथ कोविंद 24 नोव्हेंबर ते 25 नोव्हेंबर 2021 या कालावधीत उत्तरप्रदेशात कानपूर येथे भेट देणार आहेत.
राष्ट्रपती 24 नोव्हेंबर 2021 रोजी चौधरी हरमोहन सिंग यादव यांच्या जन्मशताब्दी सोहळ्याला उपस्थित राहतील व संबोधित करतील.
25 नोव्हेंबर 2021 रोजी राष्ट्रपती हरकोर्ट बटलर टेक्निकल युनिव्हर्सिटीच्या शतकमहोत्सवी सोहळ्याला उपस्थित राहतील व संबोधित करतील.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
माहिती आणि प्रसारण मंत्रालय
राष्ट्रीय प्रसार माध्यम शाखा विकास केंद्राचे स्मृती इराणी यांच्या हस्ते उद्घाटन
नवी दिल्ली, 27 एप्रिल 2018
केंद्रीय माहिती आणि प्रसारण मंत्री स्मृती इराणी यांनी नवी दिल्लीतल्या इंडियन इन्स्टिट्यूट ऑफ मास कम्युनिकेशनच्या विकासात्मक पत्रकारिता अभ्यासक्रमाच्या 69 व्या समारोप सत्राला संबोधित केले. यावेळी स्मृती इराणी यांनी विकासात्मक पत्रकारितेत उल्लेखनीय कार्य करणाऱ्या भारतीय वंशांच्या लोकांसाठी 25 हजार रुपयांच्या दिन दयाळ उपाध्याय शिष्यवृत्तीची घोषणा केली. विकासात्मक पत्रकारिता अभ्यासक्रमातल्या सोळा देशातल्या विद्यार्थ्यांना त्यांनी प्रमाणपत्रही बहाल केली. तसेच त्यांनी राष्ट्रीय प्रसार माध्यम शाखा विकास केंद्राचे उद्घाटनही केले. ECHO वृत्तपत्रिका, समाचार माध्यम मासिकाचा प्रारंभही केला.
16 देशांमधल्या पत्रकारांना एका छताखाली आणणाऱ्या या कार्यक्रमाच्या अध्यक्षस्थानी असणे हा सन्मान असल्याचे त्यांनी यावेळी बोलतांना सांगितले. आपण सतत नवीन गोष्टी शिकत राहिल्या पाहिजेत असे सांगून विकासात्मक पत्रकारिता हा असा भाग आहे, ज्यावर अधिक लक्ष केंद्रीत करायला हवे असे स्मृती इराणी म्हणाल्या.
IIMC ला संवाद क्षेत्रात जागतिक वारसा आहे, असे त्या म्हणाल्या. तळागाळापर्यंत परस्पर संवाद विकसित करण्यावर लक्ष केंद्रीत करायला हवे, असे त्या म्हणल्या. सर्वसाधारपणे एक भारतीय दर दिवशी मोबाईल ॲपवर 200 मिनिटे व्यतित करतो आणि आपल्या देशातील व्हिडीओचा 65 टक्के वापर हा केवळ ग्रामीण भागात होतो आणि त्यात अधिक वाढ होण्याची शक्यता आहे, असे त्यांनी सांगितले. अश्या परिस्थितीत प्रसार माध्यमे आणि मनोरंजन क्षेत्राने ग्राहकांना कोणत्या नव्या गोष्टी देता येतील, या विषयी विचार करण्याची गरज आहे, असे त्या म्हणाल्या. एखाद्या गोष्टीत संपादकाचा शब्द अखेरचा असण्याचा काळ आता बदलला आहे. आता कोणती गोष्ट हवी आहे हे ग्राहक ठरवतो आणि माहितीच्या स्त्रोताबाबत विचारणा करतो. सगळ्या बाजूंनी माहिती उपलब्ध होणाऱ्या या युगात अनेक जण माहितीसाठी गुगलचा वापर करतात आणि त्यामुळे विश्वासार्हता महत्वपूर्ण आहे, असे त्या म्हणाल्या.
IIMC मधून आतापर्यंत 127 देशातल्या विद्यार्थ्यांनी विकसनशील पत्रकारितेचा अभ्यासक्रम पूर्ण केल्याचे IIMC चे महासंचालक के.जी .सुरेश यांनी सांगितले. IIMC ही आशियातील सर्वात जुनी माध्यम संशोधन संस्था आहे, असे ते म्हणाले.
B.Gokhale/J.Patankar/D.Rane
(Visitor Counter : 36
युवा व्यवहार आणि क्रीडा मंत्रालय
राष्ट्रकुल भारत्तोलन स्पर्धेत सर्वोत्तम कामगिरी करणाऱ्या भारतीय चमूने घेतली क्रीडामंत्र्यांची भेट
(नवी दिल्ली, 16 जुलै 2019
राष्ट्रकुल भारत्तोलन स्पर्धेत सर्वोत्तम कामगिरी करणाऱ्या भारतीय चमूने क्रीडा राज्यमंत्री  किरेन रिजिजू यांची भेट घेतली. समोआ देशात 9-14 जुलै या कालावधीत ही स्पर्धा झाली होती. 35 पदकांची कमाई करत भारताने स्पर्धेत अव्वल स्थान पटकावले.
क्रीडामंत्र्यांनी भारतीय चमूचे अभिनंदन करून त्यांच्या कामगिरीबद्दल अभिमान वाटत असल्याचे सांगितले.
S.Tupe/S.Kakade/P.Kor
युवा व्यवहार आणि क्रीडा मंत्रालय
फिट इंडिया प्रश्नमंजुषा 2022 च्या राज्य फेरीचे भाग फिट इंडिया सोशल मीडिया हँडलवर प्रसारित केले जाणार
नवी दिल्ली, 7 जून 2023
2 ऱ्या फिट इंडिया प्रश्नमंजुषा राज्य फेरीचे भाग 10 जूनपासून फिट इंडियाच्या अधिकृत यूट्यूब आणि फेसबुक हँडलवर प्रसारित केले जाणार आहेत. ही क्रीडा आणि आरोग्य विषयक प्रश्नमंजुषेवर आधारित भारतातील सर्वात मोठी स्पर्धा आहे ज्यामध्ये 3.25 कोटी रुपयांचे रोख बक्षीस दिले जाते. ही स्पर्धा भारतातील 36 राज्ये आणि केंद्रशासित प्रदेशांमध्ये होणार आहे. फिट इंडियाच्या सोशल मीडिया व्यासपीठावरून एकूण 84 भाग प्रसारित केले जातील.
36 राज्ये/केंद्रशासित प्रदेशातील 348 संघ त्यांच्या संबंधित राज्ये/केंद्रशासित प्रदेशांसाठी राज्य/केंद्रशासित प्रदेश विजेते होण्यासाठी स्पर्धा करतील. हे 36 राज्य/केंद्रशासित प्रदेशातले विजेते फिट इंडिया प्रश्नमंजुषेच्या राष्ट्रीय अंतिम फेरीत भाग घेतील. मे-जून 2023 मध्ये 36 राज्य/केंद्रशासित प्रदेशातून विजेते निवडण्यासाठी एकूण 120 फेऱ्या आयोजित केल्या जात आहेत. 36 राज्यांमधले अंतिम सामने दूरदर्शनवरही प्रसारित केले जातील.
फिट इंडिया प्रश्नमंजुषेच्या प्राथमिक फेरीनंतर, 348 शाळा आणि 418 विद्यार्थी राज्य/केंद्रशासित प्रदेश फेरीसाठी निवडले गेले. निवडलेल्या विद्यार्थ्यांमध्ये 39% विद्यार्थिनी होत्या. निवडलेल्या शाळांनी त्यांच्या शाळांमधून अतिरिक्त विद्यार्थी नामनिर्देशित करून दोन विद्यार्थ्यांचा संघ तयार केला आणि ते पुढे वेब फेरीच्या मालिकेद्वारे राज्य/केंद्रशासित प्रदेशांच्या विजेतेपद स्पर्धेत सहभागी होतील.
शाळांसाठीच्या या फिट इंडिया राष्ट्रीय आरोग्य आणि क्रीडा प्रश्नमंजुषेच्या दुसऱ्या पर्वाची सुरुवात गेल्या वर्षी 29 ऑगस्ट रोजी राष्ट्रीय क्रीडा दिनाच्या पूर्वसंध्येला केंद्रीय युवा व्यवहार आणि क्रीडा तसेच माहिती आणि प्रसारण मंत्री अनुराग सिंग ठाकूर आणि युवा व्यवहार आणि क्रीडा आणि गृह मंत्रालयाचे राज्यमंत्री निशिथ प्रामाणिक यांच्या हस्ते केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान यांच्या उपस्थितीत करण्यात आली. या प्रश्नमंजुषेच्या दुसऱ्या पर्वात भारतातील 702 जिल्ह्यांतील 16,702 शाळांमधील 61,981 विद्यार्थ्यांनी मोठ्या प्रमाणावर सहभाग नोंदवला आहे. त्या तुलनेत, फिट इंडिया क्विझच्या पहिल्या आवृत्तीत 13,502 शाळांमधील एकूण 36,299 विद्यार्थ्यांचा सहभाग होता.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72